《仲秋夜郡内西亭对月》
唐代·张登

天高月满影悠悠，一夜炎荒并觉秋。气与露清凝众草，

色如霜白怯轻裘。高临华宇还知隙，静映长江不共流。

□直西倾河汉曙，遗风犹想武昌楼。

作者简介：张登，[唐]（约公元七九四年前后在世）字不详，南阳人。生卒年均不详，约唐德宗贞元中前后在世，年约八十余岁。性刚洁。初应辟为卫府参谋，迁延平尉，拜监御史。贞元中，改江南士曹掾。满岁，计相表为尉中侍御史，董赋江南。俄拜漳州刺史。居七年，坐公累被劾，吏议捃摘不堪，感疾而卒。登著有文集六卷，《新唐书艺文志》权载之为之序，行于世。